als_Latn dik_Latn sag_Latn
Zgjedhjet në Francë, Presidenti Macron fiton shumicën
Nga Arkiva
Partia e presidentit francez Emmanuel Macron, sipas rezultateve paraprake, ka fituar shumicën parlamentare, e kjo vetëm pak javë pas fitores së tij në zgjedhjet presidenciale.
Sipas exit-polleve, partia e tij Republika në marshim, bashkë me aleatët e Modem, ka fituar 355 deri në 425 vende në asamblenë kombëtare me gjithsej 577 vende.
Marzhi i fitores sidoqoftë është më i ulët nga sa shumëkush e priste me pjesmarrjen në zgjedhje që po ashtu ka shënuar rënie në krahasim me 2012. Partia është krijuar vetëm një vit më parë me gjysmën e kandidatëve të saj që kanë pak apo aspak eksperiencë politike. Nëse konfirmohet, rezultati do ti japë presidentit Macron një mandat të fuqishëm në parlament për të ndjekur planet e tij të reformave.
Dy exit polle projektonin Republikën në marshim dhe aleatët e saj me 355 deri 360 vende të fituara, por një exit poll i tretë u jepte atyre një shumicë më të madhe nga 395 në 425 vende. Raundi i dytë i zgjedhjeve parlamentare u shënua nga një pjesëmarrje më e ulët në votim dhe dukshëm më e ulët nga ajo e pesë viteve më parë.
Sipas korrespondentëve, mund të ketë ndodhur që kundërshtarët e Macron thjeshtë të mos jenë shqetësuar të dalin në votime në raundin e dytë.
Ende pa komente
Je i mirëpritur. Bëhu i pari që komenton këtë artikull. Kujdes etikën.Komento
als_Latn war_Latn als_Latn als_Latn als_Latn als_Latn als_Latn als_Latn als_Latn